Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Viisaat uskovat ovat profeetallisesti uteliaita.
He haluavat tietää, mitä VT:n profeetat ovat kirjoittaneet.
Sanan mukaan kukaan ei tiedä päivää eikä hetkeä, -
mutta voimme silti tietää, mitä aikaa elämme.
Ilmestyskirjassa hahmotellaan eri aikakausien pääpiirteet.
Danielin kirja on elintärkeä lopun aikojen ymmärtämiselle.
Hän puhuu 70 vuosiviikosta.
Viimeiset seitsemän vuotta eli 70. vuosiviikko on tärkein.
Olemme käyneet Ilmestyskirjasta läpi kymmenen ensimmäistä lukua.
Niissä on puhuttu Danielin 70. vuosiviikon alkupuoliskosta.
Danielin mukaan hyvin tärkeä tapahtuma on -
shikkuts shomem, hävityksen kauhistus.
Se tapahtuu tuon vuosiviikon keskellä.
Voimme tietää varmuudella -
70. vuosiviikon alkaneen, kun juutalaisilla on taas temppeli.
Mutta tuon 7 vuoden jakson keskikohdassa, 3,5 vuoden kuluttua, -
antikristus menee temppelin kaikkeinpyhimpään -
ja julistaa itsensä messiaaksi ja jumalaksi.
Väärä messias pyrkii houkuttelemaan Israelin puolelleen, -
itselleen kuuliaiseksi, mutta Israel ei suostu.
Kun Israel torjuu antikristuksen, tapahtuu kaksi asiaa.
Pian sen jälkeen uskovat temmataan ylös.
Siitä puhutaan Ilm. 7:9-10:ssä.
Heti ylöstempauksen jälkeen alkaa "Jaakobin ahdistuksen aika".
Olemme nähneet viittauksia Jaakobin ahdistukseen Ilmestyskirjassa, -
mutta nyt näemme tuon ajan selkeästi kuvattuna.
Otetaan esille Ilmestyskirjan luku 11.
Ilm. 11 auttaa meitä ymmärtämään lopun aikojen runkoa.
Kun ymmärrämme Sanaa, pysymme sille paremmin uskollisina.
Ilm. 11:ssä puhutaan Danielin 70. vuosiviikon jälkipuoliskosta, -
kolmen ja puolen vuoden jaksosta.
Me uskovat emme ole silloin enää paikalla, -
mutta luku on tärkeä ymmärtää, jotta voimme opettaa sitä muille.
Ilm. 11:1: -
"Ja minulle [Johannekselle] annettiin sauvan kaltainen ruoko..."
Kyseessä oli mittatikku.
Jumala tahtoo meidän ymmärtävän tapahtumia ja niiden ulottuvuuksia.
"Ja minulle annettiin sauvan kaltainen ruoko ja sanottiin: -
'Nouse ja mittaa Jumalan temppeli...'"
Kreikankielisessä UT:ssa on kaksi temppeliä tarkoittavaa sanaa.
Toinen on hieron, joka tarkoittaa koko temppelialuetta.
Toinen on naos, joka tarkoittaa pyhäkköä.
Ilm. 11:n alussa käytetään sanaa naos, -
joka tarkoittaa siis pyhäkköä.
Siellä olivat muun muassa alttari ja kaikkeinpyhin.
"Nouse ja mittaa Jumalan temppeli -
ja alttari ja ne, jotka siinä kumartaen rukoilevat.
Mutta temppelin ulkopuolella oleva esikartano erota pois, -
äläkä sitä mittaa, -
sillä se on annettu pakanakansoille..." (ei-juutalaisille kansoille).
Jerusalemissa tapahtuu jakaantuminen.
Uudelleen rakennetun temppelin pyhä osa, -
jossa palvellaan Jumalaa, erotetaan sen ulkopuolella olevasta osasta.
Ulkopuolinen osa annetaan pakanakansoille.
Jumala ei katso henkilöön.
Hän rakastaa kaikkia yhtä paljon.
Hän rakastaa arabeja yhtä paljon kuin juutalaisia -
ja skandinaaveja yhtä paljon kuin arabeja.
Mutta hän antaa ihmisille erilaisia kutsumuksia.
Uudessa testamentissa sana pakanat tai kansat -
tarkoittaa usein niitä, joilla ei ole liittosuhdetta Jumalaan.
Ilm. 11:2 on ymmärrettävä samoin.
Siinä puhutaan niistä, jotka palvelevat Jumalaa temppelissä, -
ja niistä pakanoista, jotka eivät usko Jumalan liiton lupauksiin -
eivätkä Israelin Jumalaan.
Tuolloin johtajana on antikristus.
Meidän pitää ymmärtää, mikä antikristuksen uskonto on.
Vaikka islaminusko on peräisin kadotuksen kuilusta, -
vaikka sen kautta ei voi pelastua ja vaikka siinä ei ole totuutta, -
se ei kuitenkaan ole antikristuksen uskonto.
Antikristuksen uskonto on pluralismia. Ihminen saa tehdä, mitä haluaa.
Usko, mitä haluat. Kaikki uskonnot ovat hyviä ja voivat pelastaa.
Sekin on valetta. Mutta niin antikristus uskottelee aluksi.
Hän yrittää saada kaikki ihmiset valtaansa.
Hän muuttaa kyllä toimintatapaansa, mutta noin hän toimii aluksi.
Esipiha annetaan siis niille kansoille, jotka eivät usko Israelin Jumalaan.
"...äläkä sitä mittaa, sillä se on annettu pakanakansoille; -
ja he tallaavat pyhää kaupunkia neljäkymmentäkaksi kuukautta."
Siinä puhutaan viimeisestä 42 kuukaudesta.
Se ajanjakso alkaa -
hävityksen kauhistuksen sekä ylöstempauksen jälkeen.
Näemme kohta, että pakanakansat hyökkäävät Jerusalemiin -
johtajanaan antikristus, -
joka halveksii nyt koko sydämestään Israelin lapsia, -
koska he eivät hyväksy häntä.
Selitän, mitä viimeisen 42 kuukauden aikana tapahtuu.
42 kuukautta on yhtä kuin 3,5 vuotta tai 1260 päivää.
Jae 3: -
"Ja minä [Jumala] annan kahdelle todistajalleni..."
Tässä sanankohdassa, joka tarkoittaa Danielin 70. vuosiviikon jälkipuolta, -
viimeistä 42 kuukautta, Jumala nimittää kaksi todistajaa.
"Ja minä annan kahdelle todistajalleni toimeksi...
profetoida tuhannen kahdensadan kuudenkymmenen päivän ajan."
Eli saman 42 kuukauden ajan. "...säkkipukuihin puettuina..."
Raamatussa säkkikangas liittyy parannuksen tekoon.
Nämä kaksi todistajaa profetoivat.
Raamatun profetiat saavat yleensä aikaan kääntymistä Jumalan puoleen.
Siksi nykyään on niin vaarallista, -
ettei suurin osa seurakunnista ole profeetallisesti herkkiä.
Niissä ei tutkita Raamatun profeettoja.
Ilm. 19:stä näemme, -
että profetian henki todistaa siitä, millainen Messias Jeshua on.
Jos sivuutamme Raamatun profetiat, emme kasva hengellisesti siten, -
kuin Jumala haluaa. Emme voi todistaa oikein.
"Ja minä annan kahdelle todistajalleni toimeksi säkkipukuihin puettuina -
profetoida tuhannen kahdensadan kuudenkymmenen päivän ajan."
Nämä ovat ne kaksi öljypuuta ja ne kaksi lampunjalkaa, -
jotka seisovat maan Herran edessä."
Jos olet lukenut Raamatun profetioita, ymmärrät heti, -
että lampunjaloilla ja öljypuilla viitataan Sakarjan lukuun 4.
Johannes viittaa taas VT:n profetioihin, -
jotta ymmärtäisimme Ilmestyskirjaa paremmin.
Kohdassa tarkoitetaan Jumalan Sanan sisältämää voitelua.
Ihmiset kääntyvät Jumalan puoleen vasta silloin, -
kun heille tuodaan julki Jumalan voideltua Sanaa.
Näemme yhä uudelleen, miten tärkeä Raamattu on.
Voimme tehdä parannuksen vasta, kun Sana on viitekehyksemme.
Silloin voimme palvella Jumalaa ja ymmärtää hänen suunnitelmiaan.
Siirrytään jakeeseen 5.
Näillä kahdella todistajalla on elämässään Jumalan voitelu ja voima.
He profetoivat Jumalan säätämän 1260 päivän ajan.
He julistavat parannuksen teon sanomaa.
Nykyään seurakuntakaan ei tahdo kuulla sanomaa parannuksen teosta.
Vielä vähemmän siitä tahtoo kuulla maailma.
Jae 5: "Ja jos joku tahtoo heitä vahingoittaa, -
lähtee tuli heidän suustaan..."
Todistajat profetoivat Jerusalemin pyhässä kaupungissa.
Mutta silloin Jerusalemista ajatellaan aivan eri tavoin.
He profetoivat Jerusalemissa.
He saavat vastustajia ei-juutalaisista kansoista.
Kun ne tahtovat surmata profeetat, -
"...lähtee tuli heidän suustaan ja kuluttaa heidän vihollisensa..."
Näemme kohdasta, että profetioita vastustavat ovat Jumalan vihollisia.
Ne, jotka eivät usko Sanan ilmoitukseen, -
hankkivat itselleen Jumalan tuomion.
"Ja jos joku tahtoo heitä vahingoittaa, -
lähtee tuli heidän suustaan ja kuluttaa heidän vihollisensa; -
ja jos joku tahtoo heitä vahingoittaa, on hän saava surmansa sillä tavalla.
Heillä on valta..." tehdä eräs asia.
Usein ihmiset tahtovat tutkia jotain, jota Jumala ei paljasta.
On paljon parempi tutkia niitä asioita, jotka Jumala paljastaa.
Eräs seikka jää tässä epäselväksi.
Keitä nämä todistajat ovat? Sitä emme tiedä.
Mutta Jumala kertoo heistä kyllä pari asiaa.
Jae 6: "Heillä on valta sulkea taivas, -
niin ettei sadetta tule heidän profetoimisensa päivinä..."
Ilmestyskirjaa voi ymmärtää Vanhan testamentin avulla.
Siellä oli henkilö, -
jonka kautta myös sade lakkasi 3,5 vuodeksi. Hän oli Elia.
Emme voi olla varmoja siitä, oliko hän toinen näistä profeetoista.
Sanassa kyllä sanotaan, että Elia tulee ennen Messiaan paluuta.
Eli Elia saattaa olla toinen näistä profeetoista, mutten tee siitä oppia.
En halua sanoa sellaista, mitä Sanassa ei selvästi lausuta.
"... ja heillä on valta muuttaa vedet vereksi..."
Vanhassa testamentissa Mooseksella oli valta muuttaa vesi vereksi.
VT:n viimeisessä profetiassa Malakian kirjassa sanotaan: -
"Muistakaa minun palvelijani Mooseksen laki...
...minä lähetän... profeetta Elian, ennenkuin tulee Herran päivä, -
se suuri ja peljättävä."
Jumalan viha ei ole vielä langennut Ilm. 11:een mennessä.
Olemme nähneet, miten hän tuomitsee ja rankaisee, -
mutta hänen kuluttava vihansa siintää vasta horisontissa.
Olemme puhuneet 7 sinetin ja 7 pasuunan tuomioista.
Seitsemän vihan maljaa on vielä käsittelemättä.
Niistä vuotaa maan päälle Jumalan kuluttava viha.
Kahdella todistajalla on siis valta estää sateet.
Sade kuvaa Jumalan siunauksia. Hän pidättää ne tuolloin -
epäjumalien palvonnan sekä antikristuksen hallintavallan vuoksi.
Myös vesi muuttuu vereksi. Silläkin on merkitystä.
Myös Egyptin vitsauksissa veri muuttui vedeksi.
Vitsausten jälkeen Israel pääsi lähtemään Egyptistä.
Israel pelastui Egyptin orjuudesta pääsiäisenä.
Messias kuoli pääsiäisenä kertoakseen olevansa Pelastaja.
"... ja heillä on valta muuttaa vedet vereksi -
ja lyödä maata kaikkinaisilla vitsauksilla, niin usein kuin tahtovat.
Heillä on suuri valta. Ilm. 11:7: -
"Ja kun he ovat lopettaneet todistamisensa..."
He todistavat niin kauan, kuin tarvitaan, -
eli 42 kuukautta, joka on 1260 päivää tai 3,5 vuotta.
He ovat Jumalan voitelemia.
Jos joku tahtoo heitä vahingoittaa, heidän suustaan tulee tuli, -
joka surmaa vastustajat.
He toteuttavat koko tehtävänsä kutsua ihmisiä kääntymykseen.
"Ja kun he ovat lopettaneet todistamisensa, -
on peto, se, joka nousee syvyydestä, -
käyvä sotaa heitä vastaan -
ja voittava heidät ja tappava heidät", koska tehtävä on suoritettu.
Heidän surmaamisensa tuntuu melkein väärältä.
Hehän olivat Jumalan uskollisia todistajia.
Mutta Jumala salli heidän kuolevan opettaakseen meille, -
ettei kuolema merkitse loppua.
Ei haittaa, jos kuolemme palvellessamme Jumalaa.
Meillähän on toivo siitä, että pääsemme Jumalan valtakuntaan.
Valtakunnan kannalta merkittävä seikka on ylösnousemus.
Ensinnäkin Messias nousi ylös kuolleista.
Hän oli ensihedelmä.
Me olemme sadon loppuosa. Mekin nousemme kuolleista -
Jumalan valtakuntaan.
Todistajien kuolema viittaa ylösnousemustoivoon.
Syvyydestä nouseva peto voittaa profeetat ja tappaa heidät.
Jae 8: "Ja heidän ruumiinsa viruvat sen suuren kaupungin kadulla, -
jota hengellisesti puhuen kutsutaan Sodomaksi ja Egyptiksi..."
Tiedämme, etteivät Egypti tai Sodoma olleet hyviä paikkoja.
Sodomasta tulee mieleen jumalattomuus -
ja siveettömyys, erityisesti homoseksuaalisuus.
Meidän ei tarvitse olla poliittisesti korrekteja vaan Jumalalle kuuliaisia.
Jumala vihaa kaikkea syntiä, -
mutta homoseksuaalisuus on hänelle kauhistus.
Raamattua ei voi tulkita millään muulla tavoin.
Jumalalle oli kauhistavaa ja herjaavaa kesällä 2015, -
kun USA:n korkein oikeus takasi homoseksuaaleille avio-oikeuden.
Valkoinen talokin oli valaistu sateenkaaren värein.
Se oli poliittinen kannanotto, josta näki, -
Yhdysvaltain johdon siveettömyyden, jumalattomuuden -
ja vihan hengellisiä asioita kohtaan. Suren tätä asiain tilaa.
Sen ei pitäisi yllättää, -
koska kaikki maan kansat kääntyvät Jumalaa ja Israelia vastaan.
USA ja muut maat ovat kääntyneet myös vahvasti Israelia vastaan.
Kun Israelin pääministeri puhui taannoin YK:ssa, -
70 prosenttia muiden maiden edustajista käveli ulos salista.
Hän aikoi puhua Lähi-idän näkökulmasta Iranista, -
joka on yksi maailman suurimmista vaikuttajista -
sekä maallisesti että hengellisesti.
Raamatun profetioiden mukaan -
Iranilla on suuri vaikutus lopun ajan tapahtumiin.
"Ja heidän ruumiinsa viruvat sen suuren kaupungin kadulla, -
jota hengellisesti puhuen kutsutaan Sodomaksi ja Egyptiksi..."
Egypti kuvaa maailmaa. Egypti, maailma ja Sodoma kulkevat yhdessä.
"...ja jossa myös heidän Herransa ristiinnaulittiin."
Kaupungilla tarkoitetaan Jerusalemia, josta tulee Jumalaa herjaava, -
koska siellä hallitsee antikristus. Hän kannattaa moniarvoisuutta.
Ihmiset saavat uskoa ja tehdä, mitä haluavat.
Niin maailma opettaa. Jae 9: -
"Ja ihmiset eri kansoista ja sukukunnista -
ja kielistä ja kansanheimoista -
näkevät heidän ruumiinsa kolme ja puoli päivää, -
eivätkä salli, että heidän ruumiinsa pannaan hautaan."
Vainajaa häväistään kieltäytymällä hautaamasta ruumista.
Toisin sanoen maailma halveksi sydämestään näitä kahta todistajaa, -
jotka todistivat Jumalasta.
Niin kaukana on maailma silloin Jumalasta.
Poliittinen korrektius on tuolloin Jumalan totuuden vastakohta.
"...eivätkä salli, että heidän ruumiinsa pannaan hautaan.
Ja ne, jotka maan päällä asuvat..."
Ilmestyskirjassa puhutaan kahdenlaisista ihmisistä: -
niillä, jotka asuvat taivaassa, ja niillä jotka asuvat maan päällä.
Kyseessä ei ole fyysinen sijainti.
Maan päällä asuvilla tarkoitetaan Jumalan vastustajia.
He eivät tahdo Jumalan totuutta eivätkä käskyjä.
"Ja ne, jotka maan päällä asuvat, iloitsevat heidän kohtalostaan -
ja riemuitsevat ja lähettävät lahjoja toisilleen..."
Kysyn sinulta erään kysymyksen, jotta nähdään, tunnetko Sanaa.
Mitä mieleesi tulee juhlasta, jossa ihmiset lähettävät toisilleen lahjoja?
Yhdeksän kymmenestä vastaa: "Joulu." Vastaus on väärin.
Raamatusta ei löydy joulujuhlaa.
Messias syntyi kyllä Betlehemissä, ja enkelit riemuitsivat tapahtumasta.
Mutta Raamatussa ei puhuta joulu- kuusesta eikä joulukuun 25. päivästä.
Katso, mitä Jer. 10:ssä sanotaan puiden koristelusta.
Meidän pitää perustautua Raamatun Sanaan.
Juhlasta, jossa ihmiset lähettävät toisilleen lahjoja, -
pitäisi tulla mieleen Esterin kirja ja purim-juhla.
Esterin kirjassa Jumalan omat saivat voiton, -
mutta Ilmestyskirjassa maailma luulee voittaneensa Jumalan omat.
"...riemuitsevat ja lähettävät lahjoja toisilleen; -
sillä nämä kaksi profeettaa olivat vaivanneet niitä, -
jotka maan päällä asuvat."
Todistajat vaivasivat ihmisiä kertomalla totuudesta, -
siitä, että heidän tuli kääntyä pahoista teoistaan saadakseen ne anteeksi.
Ihmiset kokivat totuuden piinaavaksi.
Niin kauaksi ovat ihmiset joutuneet hengellisistä asioista.
Ennen kuin maailma tempaa sinut poliittiseen korrektiuteensa, -
on elintärkeää, että puhdistat mielesi Jumalan Sanalla.
Silloin näet asiat Jumalan profeetallisesta näkökulmasta.
Silloin tunnet Jumalan suunnitelmia.
Silloin voit olla kuuliainen todistaja Jumalasta.
Ensi viikolla tutkimme Ilmestyskirjan lukua 11 lisää.
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen